Predkladacia správa

MZV SR prostredníctvom predkladaného materiálu vypracovaného v spolupráci s MH SR, MO SR a MV SR informuje vládu SR o vývoji siete ZÚ SR v zahraničí v minulom roku, jej súčasnom stave a predpokladanom rozvoji v nasledujúcom období. 

Cieľom predkladaného materiálu je v ucelenej podobe a spoločne s MH SR, MO SR a MV SR komplexne informovať vládu SR o súčasnom stave siete ZÚ SR v zahraničí a o východiskách a návrhoch MZV SR a ostatných rezortov pre jej ďalší rozvoj s cieľom zosúladiť ju s aktuálnymi zahraničnopolitickými a ekonomickými prioritami SR.

Od vzniku samostatnej Slovenskej republiky bola sieť ZÚ SR postupne reštrukturalizovaná a prispôsobovaná úlohám a cieľom zahraničnej politiky a ekonomickým možnostiam SR. Boli uzatvorené ZÚ Caracas, Managua, San José, Lima, Harare, GK Padova Taškent a Minsk a otvorené ZÚ Santiago, Záhreb, Ľubľana, Dublin, Riga, Minsk, Taškent, Kuala Lumpur, Misia pri NATO, pri OECD, GK Brno, Békéšska Čaba, St. Peterburg, Užhorod, Krakov, New York. V súčasnosti v súlade s uznesením vlády SR č. 501 z 18. júna 2003 prebieha proces uzavretia ZÚ Abu Dhabí, Santiago de Chile, Hanoj a Alžír a otvorenia ZÚ Astana, Sarajevo, Kuvajt, GK Los Angeles a Šanghaj.

Určujúcimi kritériami pre hodnotenie efektívnosti siete zastupiteľských úradov sú :
- presadzovanie záujmov SR ako člena EÚ, NATO a ďalších medzinárodných organizácií v súlade s Programovým vyhlásením vlády SR,
- napĺňanie priorít slovenskej zahraničnej politiky s prihliadnutím na  ciele SZBP EÚ a upevňovanie transatlantických väzieb,
- plnenie úloh spojených s koncepčnejším a intenzívnejším prístupom v presadzovaní slovenského exportu a získavania priamych zahraničných investícií,
- starostlivosť o krajanskú komunitu a vytváranie priaznivého obrazu SR. 

	Existujúcu sieť ZÚ SR možno označiť za efektívnu a schopnú  presadzovať na vysokej profesionálnej úrovni zahraničnopolitické záujmy SR. 	

	Plnoprávne členstvo v NATO a EÚ prináša zmeny do oblasti politiky, bezpečnosti a hospodárstva SR a kladie nároky na upevňovanie postavenia SR ako plnohodnotného člena týchto štruktúr. Zvládnutie uvedených úloh bude vyžadovať zachovanie tendencie náležitého personálneho a technického vybavenia Stáleho zastúpenia SR pri EÚ a Stálej delegácie SR pri NATO, veľvyslanectiev SR v členských krajinách týchto organizácií, ako i v tretích krajinách, ktoré sú hlavným predmetom a záujmom vonkajších vzťahov SZBP EÚ.   

	Pôsobenie zahraničnej služby SR je komplexom aktivít zameraných na posilňovanie postavenia SR vo svete a využitia medzinárodnej spolupráce s cieľom prispieť k zabezpečeniu prosperity a bezpečnosti svojich občanov.  SR je krajinou s výrazne proexportne zameranou ekonomikou, pre ktorú je efektívna a dostatočne široká sieť ZÚ jedným zo základných 

-  2  -

predpokladov pre ďalší rozvoj jej teritoriálnej kompatibility i diverzifikácie a medzinárodnej spolupráce. Postupná stabilizácia siete ZÚ je preto kľúčovým faktorom pre dosiahnutie vlastných záujmov a plnenie úloh zahraničnej politiky Slovenskej republiky.

Predkladaný materiál nemá finančné, ekonomické, environmentálne vplyvy, ani vplyvy na zamestnanosť.